જનતા પર 42 કરોડ જેટલો કરબોજ લાદી દેવામાં આવ્યો છે. મહાનગર પાલિકાનું વર્ષ 2018-19નું ડ્રાફટ બજેટ મ્યૂનિસિપલ કમિશ્નર એમ.થેન્નારસન દ્વારા રજૂ કરવામાં આવ્યું હતું. પાલિકાનું રૂ.5378 કરોડનું ડ્રાફ્ટ બજેટ રજૂ કરવામાં આવ્યું હતું. જેમાં ગત વર્ષ કરતાં 260 કરોડ જેટલો ઘટાડો કરવામાં આવ્યો હતો. સાથે જ ડ્રાફ્ટ બજેટ રજૂ કરતી વખતે વૈશ્વિક કક્ષાનું શહેરને સ્માર્ટ બનાવવા પર ભાર મુકાયો હતો. પાલિકામાં કુલ અંદાજીત બજેટ 5378 કરોડનું રજૂ કરવામાં આવ્યું હતું. કુલ કેપિટલ બજેટ 2407 કરોડ સાથે આઉટકમ બેઈઝડ બજેટ 1630 કરોડના કુલ 433 કામોનો સમાવેશ કરવામાં આવ્યો છે. શહેરને વૈશ્વિક દરજ્જાનું સ્માર્ટ સિટી બનાવવાનો સંકલ્પ કેન્દ્ર સ્થાને હોવાનું કમિશનરે જણાવ્યુંહતું. શહેરના તમામ વિસ્તારોને માળખાગત સુવિધાઓનો વિકાસ પર ભાર મુકાયોહતો.